Jukka Eskola Flow-festivaaleilla 2007 The Five Corners Quintetin riveissä. Taustalla basisti Antti Lötjönen.
**Jukka Harri Tapio Eskola** on suomalainen muusikko. Hänen instrumenttinsa ovat trumpetti ja flyygelitorvi. Eskolalla on omat yhtyeensä Jukka Eskola Quintet, Jukka Eskola Orquesta Bossa sekä Jukka Eskola Soul Trio ja hän on soittanut myös muun muassa Nuspirit Helsingissä, The Five Corners Quintetissa, Teppo Mäkysen Teddy Rok Sevenissä, Jimi Tenor Groupissa, Jo Stancessa, Ricky-Tick Big Bandissä sekä lukuisissa muissa kokoonpanoissa.

Eskola syntyi Espoossa, mutta hänen perheensä muutti Kuopioon hänen ollessaan yksivuotias. Eskola aloitti soittamisen yhdeksänvuotiaana. Eskola opiskeli ensin Kuopion konservatoriossa ja siirtyi Helsingin Pop & Jazz Konservatorioon vuonna 1998. Vuonna 2001 hän aloitti opiskelut Sibelius-Akatemiassa musiikin maisteriksi. Musiikilliseksi esikuvakseen Eskola mainitsee etenkin trumpetistit Clifford Brownin, Kenny Dorhamin ja Freddie Hubbardin.

Eskolan ensimmäinen oma levytys oli vuonna 2001 julkaistu single *The Waves*, jonka hän teki voitettuaan Nokia Young Talent -stipendin. Hänen ensimmäinen soololevynsä *Jukka Eskola* ilmestyi vuonna 2005. Levy julkaistiin myös Japanissa, jossa sitä myytiin yli 5 000 kappaletta. Albumilla soittivat Eskolan lisäksi saksofonisti Timo Lassy, pianisti Jukkis Uotila, basisti Antti Lötjönen sekä rumpali Teppo Mäkynen, joka myös tuotti albumin. Eskolan toinen albumi *Hub Up* julkaistiin pelkästään Japanissa. Kolmannen soololevyn, *Walkover*injulkaisija oli helsinkiläinen Ricky-Tick Records. Tällä levyllä miehitys on sama kuin ensimmäisellä levyllä. Eskolan neljännen soololevyn *Jukka Eskola Orquesta Bossa* julkaisi maailmanlaajuisesti italialainen Schema Records. Jukka Eskola Soul Trion levyt julkaisi suomalainen Timmion Records. Eskolan yhtyeet Jukka Eskola Quintet, Jukka Eskola Orquesta Bossa sekä Jukka Eskola Soul Trio ovat keikkailleet Suomessa ja ulkomailla. 

Eskola on soittanut vierailijana sadoilla suomalaisilla levyjulkaisulla ja ollut mukana sessiomuusikkona useissa television viihdeohjelmissa. 

Eskolalle myönnettiin vuoden 2006 Sony Jazzpalkinto, ja vuonna 2007 hänet palkittiin Pori Jazzin vuoden taiteilijana.Vuonna 2022 hänelle myönnettiin Suomen Jazzliiton arvostettu Yrjö-palkinto. 

Eskola on myös tehnyt sävellyksiä ja sovituksia oman soolotuotantonsa lisäksi useisiin television viihdeohjelmiin sekä artisteille kuten Elastinen ja Juha Tapio.

Levyt
-----

* *Jukka Eskola*  (Free Agent Records, 2005)
* *Hub Up*  (Stride Records, 2006)
* *Walkover*  (Ricky-Tick Records, 2009)
* *Lampela X Eskola*  (Ricky-Tick Records, 2010)
* *Jukka Eskola Orquesta Bossa*  (Schema, 2013)
* *Jukka Eskola Soul Trio*  (Timmon Records, 2017)
* *Steamy! (Timmion Records, 2020)*

Lähteet
-------

1. 1 2 3 4  Pentti Niemi: Jukka Eskola vieroksuu musiikillisia rajoja – Trumpetisti taipuu moneen tyyliin  15.2.2006. Suomijazz.com.  Arkistoitu 27.9.2007. Viitattu 21.1.2008.
2. 1 2  Markus Partanen (toim.): "Jukka Eskola", *Rytmihäiriöitä – uuden Suomi-jazzin nousu*, s. 248–249. Like, 2007. ISBN 978-952-01-0001-8.
3. ↑  Sony Jazzpalkinto 2006 Jukka Eskolalle  15.2.2006. Suomijazz.com.  Arkistoitu 27.9.2007. Viitattu 21.1.2008.
4. 1 2 3  Trumpetisti Jukka Eskola on Pori Jazzin Vuoden taiteilija 2007  3.7.2007. Pori Jazz.  Arkistoitu 14.6.2018. Viitattu 21.1.2008.
5. ↑  Jukka Eskola säveltäjänä *Fono.fi*. Viitattu 25.12.2015.
6. ↑  Jukka Eskola - Walkover *Jazzfinland.fi*. Viitattu 19.7.2017.
7. ↑  Tuomas Tiainen: Levyarvio: Lampela X Eskola *Desibeli.net*.  22.10.2010. Viitattu 19.7.2017.
8. ↑  Jukka Eskola Soul Trio: Soul Trio *Jazzrytmit.com*.  16.03.2017.  Arkistoitu 22.7.2017. Viitattu 19.7.2017.

Aiheesta muualla
----------------

* Kuvia tai muita tiedostoja aiheesta **Jukka Eskola** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |
|  |
| Taiteenala | 
* MusicBrainz

 |

 |